طیورالفردوس
طیور الفردوس Birds of Paradise کو طیور الجنت فردوسی پرندے یا جنت کے پرندے بھی کہا جا سکتا ہے اور ان طیور واحدطائر سے مراد حیاتیاتی جماعت بندی کے ان ارکان کی ہوتی ہے جنہیں جنتخن Paradisaeidae نامی خاندان میں شمار کیا جاتا ہے گویا یوں کہہ سکتے ہیں کے خاندان جنتخن میں شامل پرندوں کو طیور الفردوس کہا جاتا ہے جیسا کہ بیان ہوا کہ طیور اصل میں طائر کی جمع ہے اور ایک پرندے کے لیے طائر الفردوس کی اصطلاح آئے گی بطور واحد کی صورت میں ایک قابل توجہ بات یہ ہے کہ طائر فردوس کو حضرت جبرائیل کا لقب بھی تسلیم کیا جاتا ہے مذکورہ بالا تمام الفاظ کی اردو موجودگی کو لغات میں دیکھا جا سکتا ہے مزید یہ کہ ایک خاندان مجمع النجوم بنام طیار میں شامل ایک مجمع النجوم کو بھی طائر الفردوس apus کہا جاتا ہے یہ پرندے اپنے نر کے بال و پر plumage کی دیدہ زیبی کے لیے مشہور ہیں ان کی یہ خوبصورتی نا صرف ان کے پروں wings کے شوخ رنگوں سے نمایاں ہوتی ہے بلکہ ان میں طویل اور نمائشی ریاش feathers بھی پیدا ہوتے ہیں جو پروں چونچ اور سر سے آغاز پاتے ہیں یہ فردوسی پرندے  مشرقی انڈونیشیا پاپوا نیو گنی اور مشرقی آسٹریلیا میں دیکھے جاتے ہیں